பாசுபரசு முச்சயனைடு

பாசுபரசு முச்சயனைடு (Phosphorus tricyanide) P(CN)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாசுபரசு முக்குளோரைடுடன்  மும்மெத்தில் (ஐசோ)சயனோசிலேன் சேர்மத்தை சேர்த்து வினைபுரியச் செய்து பாசுபரசு முச்சயனைடை தயாரிக்கலாம். டை எத்தில் ஈதரில் உள்ள பாசுபரசு முப்புரோமைடுடன் வெள்ளி சயனைடு சேர்த்து வினை புரியச் செய்தும் இதை தயாரிக்க முடியும். பாசுபரசு முச்சயனைடு வெப்ப சிதைவுக்கு உட்படும்போது  கிராஃபைட் நிலைமாற்றம் C3N3P உருவாகும். இமேலும் இச்சேர்மம் Re(CO)5FBF3 உடன் வினைபுரிந்து {P[CN-Re(CO)5]3}(BF4)3 என்ற அணைவுச் சேர்மத்தைக் கொடுக்கிறது.

மேற்கோள்கள் 

பாசுபரசு(III) சேர்மங்கள்
சயனைடுகள்